Janúar og febrúar verða þeir erfiðustu mánuðir sem heilbrigðisstarfsfólk á Englandi hefur upplifað að mati læknis og ráðgjafa hjá bresku heilbrigðissþjónustunni. Seint í gær var ákveðið að hafa alla grunnskóla lokaða til 18. janúar.
Í fjóra daga í röð hafa greinst yfir fimmtíu þúsund smit á dag í Bretlandi. Álagið á heilbrigiðiskerfið er gríðarlegt. Megan Smith, læknir og ráðgjafi hjá bresku heilbrigðisþjónustunni NHS, segir að gjörgæsudeildir séu víða fullar.
It's a national crisis, I think it's the only way to put it, really, and that's true in London, but it's true, as I say, across the country.
Það er hættuástand um allt land, ekki aðeins í Lundúnum segir Smith. Hún segir að sjúklingarnir sem þurfa innlögn núna hafi smitast fyrir tveimur til þremur vikum - enn eigi heilbrigiðiskerfið því eftir að taka á móti þeim sem smituðust yfir hátíðarnar.
we'll see them in two or three weeks time. So, I think January and February are going to be the most difficult and most awful months that most health care workers will have faced ever in their careers."
Smith telur að janúar og febrúar verði erfiðustu og verstu mánuðir sem heilbrigðistarfsfólk hafi þurft að takast á við á þeirra ferli. Skólastarf átti að hefjast að nýju á mánudag í grunnskólum á Englandi en því var breytt seint í gær. Allir grunnskólar eiga nú að vera áfram lokaðir í tvær vikur eða til 18. janúar. Kennarasamband Bretlands vill að stjórnvöld gangi enn lengra og hvetur til þess að skólar á öllum stigum verði lokaðir til þess átjánda.
Í nágrannaríkinu Írlandi fjölgar smitum hratt. Heilbrigðisyfirvöld þar í landi vara við því að faraldurinn sé að fara úr böndunum. Fjöldi smitaðra og sjúkrahúsinnlagnir tvöfaldast á viku til tíu daga fresti, skrifar Philip Nolan formaður neyðarteymis sóttvarnaryfirvalda á Írlandi á Twitter. Óstaðfestar tölur frá því í gær sýna níu þúsund smit en daginn áður voru fjögur þúsund.
Yfir fimmtíu þúsund greinast með COVID-19 á hverjum degi í Bretlandi. Læknir í Englandi býst við að janúar og febrúar verði erfiðustu mánuðir sem heilbrigiðisstarfsfólk hefur upplifað á sínum ferli. 